Rikunarita-ORG/Wikinium huggingface dataset:
# ഹിരഗാന

**ഹിരഗാന** (ജാപ്പനീസ്: 平仮名 , Hiragana) ഒരു ജാപ്പനീസ് സിലബറി (syllabary) ആണ്. ഹിരഗാനയും, കതകാനയും, കാഞ്ചിയും (ചില സന്ദർഭങ്ങളിൽ ലാറ്റിൻ ലിപിയും) ചേർന്നതാണ് ജാപ്പനീസ് റൈറ്റിംഗ് സിസ്റ്റം. ഹിരാഗാന എന്ന വാക്കിന്റെ അർത്ഥം "സാധാരണ" അല്ലെങ്കിൽ "ലളിതമായ" കന(ഹിരഗാനയും കതകാനയും ഒന്നായി ജാപ്പനീസിൽ കന എന്നാണ് പറയുക) എന്നാണ്. ഹിരഗാന ഒരു സിലബറിയാണ്, അതിനർത്ഥം, ഓരോ അക്ഷരവും ഒരു സിലബിൾ ആണ്. ഹിരഗാന അക്ഷരങ്ങളിൽ 5 സ്വരാക്ഷരങ്ങളും(അ, ഇ, ഉ, എ, ഒ), 1വഞ്ജനാക്ഷരവും, 46 സ്വരാക്ഷര-വഞ്ജനാക്ഷര അക്ഷരങ്ങളും ഉണ്ട്. സ്വരാക്ഷര- വഞ്ജനാക്ഷര അക്ഷരങ്ങളെന്നാൽ ഒരു വഞ്ജനാക്ഷര ശബ്ദവും ഒരു സ്വരാക്ഷര ശബ്ദവുമുള്ളത്, (ഉദാഹരണത്തിന്- ഹിരഗാന അക്ഷരം- か(ക), ഒരു വഞ്ജനാക്ഷര ശബ്ദം- "ക്", ഒരു സ്വരാക്ഷര ശബ്ദം-"അ", എന്ന രണ്ട് ശബ്ദങ്ങൾ ചേർന്നതാണ്).

## ഭാഷയിൽ ഹിരഗാനയുടെ ഉപയോഗം

വിവിധ വ്യാകരണ, പ്രവർത്തന പദങ്ങൾ എഴുതാൻ ഹിരാഗാന ഉപയോഗിക്കുന്നു. അതുപോലെ, പ്രാദേശിക പദങ്ങൾ എഴുതുവാനും ഹിരഗാന ഉപയോഗിക്കാറുണ്ട്. അർത്ഥം മനസ്സിലാക്കുവാനോ, വായിക്കുവാൻ ബുദ്ധിമുട്ടുള്ളതോ ആയ കാഞ്ചി ചിഹ്നങ്ങളുടെ ഉച്ചാരണം കാണിക്കുന്ന വായനാ സഹായമായ ഫുരിഗാന എഴുതാനും ഹിരാഗാന ഉപയോഗിക്കുന്നു. താഴെയുള്ള ചിത്രത്തിൽ കാഞ്ചി ചിഹ്നങ്ങളുടെ (Chinese Characters) വലതു വശത്തായി ചെറിയ അക്ഷരത്തിൽ കതകാനയിൽ എഴുതിയിരിക്കുന്നതാണ് ഫുരിഗാന. ഹിരഗാനയിലും ഫുരിഗാന എഴുതാവുന്നതാണ്.

1840-ൽ പ്രസിദ്ധീകരിച്ച ഉദഗവ യാൻ എഴുതിയ Introduction to Chem­istry (Seimi Kaisō) ലെ വോൾട്ട ബാറ്ററിയുടെ വിവരണം
## റൈറ്റിംഗ് സിസ്റ്റം

ആധുനിക ഹിരാഗാന സിലബറിയിൽ 46 അടിസ്ഥാന അക്ഷരങ്ങൾ അടങ്ങിയിരിക്കുന്നു:

* 5 സ്വരാക്ഷരങ്ങൾ
* 46 സ്വരാക്ഷര-വഞ്ജനാക്ഷര അക്ഷരങ്ങൾ
* 1 വഞ്ജനാക്ഷരവുമുണ്ട്

|  | അ | ഇ | ഉ | എ | ഒ |  |
| --- | --- | --- | --- | --- | --- | --- |
| ∅ | あ | い | う | え | お |  |
| ക് | か | き | く | け | こ |  |
| ഗ് | が | ぎ | ぐ | げ | ご |  |
| സ് | さ | し | す | せ | そ |  |
| സ്(z) | ざ | じ | ず | ぜ | ぞ |  |
| ത് | た | ち | つ | て | と |  |
| ദ് | だ | ぢ | づ | で | ど |  |
| ന് | な | に | ぬ | ね | の |  |
| ഹ് | は | ひ | ふ | へ | ほ |  |
| ബ് | ば | び | ぶ | べ | ぼ |  |
| പ് | ぱ | ぴ | ぷ | ぺ | ぽ |  |
| മ് | ま | み | む | め | も |  |
| യ് | や |  | ゆ |  | よ |  |
| ര് | ら | り | る | れ | ろ |  |
| വ് | わ |  |  |  | を |  |
| ൻ |  |  |  |  |  | ん |

## സ്ട്രോക് ഓർഡർ

താഴെ നൽകിയിരിക്കുന്ന പെട്ടിയിൽ ഹിരഗാന അക്ഷരങ്ങൾ എഴുതുന്ന വിതം (സ്ട്രോക് ഓർഡർ) നൽകിയിരിക്കുന്നു

ഹിരഗാന അക്ഷരങ്ങളുടെ സ്ട്രോക്ക് ഓർഡർ
## ചരിത്രം

മുകൾ ഭാഗം സാധാരണ സ്‌ക്രിപ്റ്റ്(ആധുനിക ചൈനീസ് എഴുത്ത്) രൂപത്തിൽ ചൈനീസ് ചിഹ്നങ്ങൾ കാണിക്കുന്നു. ചുവപ്പ് നിറത്തിലുള്ള മധ്യ അക്ഷരങ്ങൾ, ചൈനീസ് ചിഹ്നങ്ങളുടെ കഴ്‌സീവ് സ്‌ക്രിപ്റ്റ് ഫോം കാണിക്കുന്നു, ചുവടെ തുല്യമായ ഹിരാഗാന അക്ഷരങ്ങൾ കാണിക്കുന്നു.
അഞ്ചാം നൂറ്റാണ്ടിൽ ആരംഭിച്ച ചൈനീസ് ചിഹ്നങ്ങളായ മാന്യോഗാനയിൽ നിന്നാണ് ഹിരാഗാന വികസിച്ചത്. ചൈനീസ് കാലിഗ്രാഫിയുടെ കഴ്‌സീവ് സ്‌ക്രിപ്റ്റ് ശൈലിയിൽ നിന്നാണ് ഹിരാഗാനയുടെ രൂപങ്ങൾ ഉണ്ടായത്. വലത് വശത്തുള്ള ചിത്രത്തിൽ ചൈനീസ് ചിഹ്നങ്ങളായ മാന്യോഗാനയിൽ നിന്ന് ഹിരാഗാന വികസിച്ചത് കാണാം.

ഇത് ആദ്യമായി വികസിപ്പിച്ചെടുത്തപ്പോൾ, ഹിരാഗാനയെ എല്ലാവരും അംഗീകരിച്ചില്ല. അന്നത്തെ വിദ്യാസമ്പന്നരും മറ്റ് ഉന്നതരും കാഞ്ചി സിസ്റ്റം മാത്രം ഉപയോഗിക്കാൻ തീരുമാനിച്ചു.

പേഴ്സണൽ കത്തുകൾ പോലുള്ള അനൌദ്യോഗിക രചനകൾക്കായി ഹിരാഗാന ഉപയോഗിച്ചിരുന്നു, ഔദ്യോഗിക രേഖകൾക്കായി കതകാനയും കാഞ്ചിയും ഉപയോഗിച്ചു. ആധുനിക കാലത്ത്, ഹിരാഗാനയുടെ ഉപയോഗം കതകാനയും കാഞ്ചിയുടെയുമൊപ്പമാണ്. 19 നൂറ്റാണ്ട് മുതൽ മറ്റു ഭാഷകളിൽ നിന്നും കടമെടുത്ത വാക്കുകൾക്കായി കതകാനയാണ് ഉപയോഗിക്കാറ്.

## അവലംബം
# ഉച്ചാരണം

ഒരു മൊഴി അല്ലെങ്കിൽ വാക്കോ അക്ഷരമോ ഘടന പ്രകാരം കൃത്യമായ തോതിൽ ഉച്ചരിക്കുകയോ പറയുകയോ പാഷണം ചെയ്യുകയോ ചെയ്യുന്നതിനെയാണ് **ഉച്ചാരണം**. ഭാഷ സംസാരിക്കുന്ന രീതിയാണ് അല്ലെങ്കിൽ അതിന്റ തോതാണ് ഉച്ചാരണം.

ഒരു പ്രത്യേക ഭാഷയുടെ ലിപിയും അതിന്റ വ്യാകരണ ഉച്ചാരണ നിഘണ്ടുകളുടെ അടിസ്ഥാനത്തിൽ ഓരോ അക്ഷരണങ്ങളും വാക്കുകളും ഉച്ചരിക്കുന്ന തോതിന്റയും നീളത്തിന്റയും കനവും ദയിർക്യവും കാഠിന്യവും മാത്രയുമെല്ലാം ഘടന അനുസരിച്ചു എങ്ങനെ ആയിരിക്കണം എന്ന് നിർണയിക്കുന്നത് ഉച്ചാരണക്രമം അടിസ്ഥാനം ആക്കിയാണ്. ആ ഒരു പ്രത്യേക ഭാഷ സംസാരിക്കുന്ന ആളുകൾ ഈ ഘടന അടിസ്ഥാനമാക്കിയാണ് സംസാരിക്കുക.

## ഉദാഹരണം

ഇംഗ്ലീഷ് അലാറം (Alarm) എന്നത് തത് ഭാഷയുടെ ഘടന അനുസരിച്ചു അലാം എന്നാണ് പറയേണ്ടത്, റ എന്ന അക്ഷരം അവിടെ നിശബ്ദമാണ്.

മലയാളം (malayalam) എന്നത് ഇംഗ്ലീഷിൽ എഴുതുക ആണെങ്കിൽ മലയാലം എന്ന് മാത്രമേ ഉച്ഛരിക്കാനാവു. അതാത് ഭാഷയുടെ ലിപിയും ഘടനയും പ്രദാനം ചെയ്യുന്ന രീതിയിൽ മാത്രമേ ഒരു ഭാഷയുടെ ഉച്ചാരണം സാദിയമാകു.

## പരാമർശങ്ങൾ

## ബാഹ്യ ലിങ്കുകൾ

* ബന്ധപ്പെട്ട മാധ്യമങ്ങൾഉച്ചാരണംവിക്കിമീഡിയ കോമൺസിൽ
* നിഘണ്ടു നിർവചനംഉച്ചാരണംവിക്ഷൻറിയിൽ
# കടം കൊണ്ട വാക്ക്

**ഇംഗ്ലീഷ് വിലാസംTofu* is an English loanword from Japanese, where it is a loanword from Mandarin.
ദാതാവായ ഒരു ഭാഷയിൽ നിന്നും സ്വീകരിക്കുന്ന വാക്കിൽ യാതൊരുമാറ്റവും വരുത്താതെ അതെ പടി സ്വീകർത്താവായ ഭാഷ അതെ അർഥത്തിൽ ഉപയോഗിക്കുന്നതിനെ **ലോൺ വേർഡ്‌** അഥവാ **കടം കൊണ്ട വാക്ക്** എന്ന് പറയുന്നു.

## അവലംബം
# മീജി പുനരുദ്ധരിക്കൽ

**ഇംഗ്ലീഷ് വിലാസം**

| ജപ്പാന്റെ ചരിത്രം |
| --- |
|  |
| * Paleolithic 35,000–14,000 BC
* Jōmon കാലഘട്ടം 14,000–300 BC
* Yayoi കാലഘട്ടം 300 BC–250 AD
* കോഫുൺ കാലഘട്ടം 250–538
* അസുക കാലഘട്ടം 538–710
* നാറ കാലഘട്ടം 710–794
* ഹീയൻ കാലഘട്ടം 794–1185
* കമാകുറ കാലഘട്ടം 1185–1333
	+ കെന്മു പുനരുദ്ധരിക്കൽ 1333–1336
* മുറോമാചി കാലഘട്ടം (Ashikaga) 1336–1573
	+ Nanboku-chō കാലഘട്ടം 1336–1392
	+ സെൻഗ്ഗോകു കാലഘട്ടം 1467–1573
* Azuchi–Momoyama കാലഘട്ടം 1568–1603
	+ Nanban trade
* Edo കാലഘട്ടം (Tokugawa) 1603–1868
	+ Bakumatsu
* മീജി കാലഘട്ടം 1868–1912
	+ മീജി പുനരുദ്ധരിക്കൽ
* Taishō കാലഘട്ടം 1912–1926
	+ Japan in World War I
* ഷോവാ കാലഘട്ടം 1926–1989
	+ Shōwa financial crisis
	+ Japanese militarism
	+ Occupation of Japan
	+ Post-occupation Japan
* Heisei period 1989–present
	+ Lost Decade
 |
| * Empire of Japan (prewar) 1868–1945 (political entity)
* State of Japan (postwar) 1945–present (political entity)
* Economic history

* History of currency
* Educational history
* Military history
* Naval history
* History of seismicity
 |
|
Glossary This box: * view
* talk
* edit
 |

മീജി കാലം എന്നത് 1868 മുതൽ 1912 വരെയുള്ള ജപ്പാൻ സാമ്രാജ്യ ഭരണത്തിന്റെ ആദ്യ പകുതിയാണ്. ഈ കാലത്തിൽ (1868- മുതൽ) ജപ്പാനിൽ സാമ്രാജ്യപരമായ ഭരണം തിരിച്ചു കൊണ്ടുവരുവാൻ സഹായകമായ തുടർച്ചയായ സംഭവങ്ങളുടെ കൂട്ടമാണ് **മീജി പുനരുദ്ധരിക്കൽ**. ഈ പുനരുദ്ധാരണം മൂലം ജപ്പാനിൽ സാമൂഹികവും, രാഷ്ട്രീയവുമായ ഒരുപാട് മാറ്റങ്ങൾ വന്നു. ഇത് ഇഡോ കാലത്തെക്കും വ്യാപിച്ചു, കൂടാതെ മീജി യുഗത്തിന്റെ തുടക്കത്തിലേക്കും.

*മീജി* എന്നതിന്റെ അർത്ഥം വിബുദ്ധ ഭരണം(enlightened rule)*. എന്നതായിരുന്നു. 1868 ലെ ആദ്യത്തെ നീക്കം, മീജി തലവന്മാരിൽ വിശ്വാസമുണ്ടാക്കുക എന്നതും, സാമ്പത്തിക സ്ഥിരത വരുത്തുവാൻ പരിശ്രമിക്കുക എന്നതും മുൻ‌നിർത്തി, അഞ്ചു കാര്യങ്ങളിൽ പ്രതിഞ്ജ എടുത്തുകൊണ്ടായിരുന്നു.

## സംഖ്യവും ആദരവും

1866ൽ സൈഗോ തകമോറിയും (സാത്സുമാ സ്വന്തം ഭൂമി) കിഡോ തകയോഷി (കോഷു സ്വന്തം ഭൂമി) തമ്മിൽ നടന്ന സാത്സുമാ കോഷു സഖ്യം മീജി പുനരുദ്ധരിക്കലിന്റെ അടിത്തറയ്ക്കു തുടക്കമിട്ടു. ഈ രണ്ട് നേതാക്കളും കൊമേയി ചക്രവർത്തിയെ സഹായിച്ച് സാകമോട്ടോ ഋയോമയെ തിരിച്ചു കൊണ്ടുവന്നു, ഇത് തൊഗുവാ ഷോഗുനതെ (ബാക്ഫു) വെല്ലുവിളിച്ച് ചക്രവർത്തിയെ ഭരണത്തിലേക്ക് തിരിച്ചുകൊണ്ടുവരാൻ വേണ്ടിയായിരുന്നു.

1867 ഫെബ്രുവരി 3ാം തീയതി കൊമേയി ചക്രവർത്തിയുടെ മരണശേഷം (മരണം: ജനുവരി 30, 1867) മീജി ചക്രവർത്തി അധികാരത്തിലേറി. ഇത് ജാപ്പാനിൽ നാടുവാഴി ഭരണം മാറി മുതലാളിത്തആയവ്യയഭരണത്തിലേക്ക് എത്തിക്കുന്നതിലേക്ക് കാരണമായി. ഇത് ജാപ്പാനികളെ പാശ്ചാത്യ സംസ്ക്കാരത്തിലേക്ക് എത്തിച്ചു.

## ഷോഗുനതെയുടെ അവസാനം

തൊകുഗാവാ ഷോഗുനതെയുടെ ഭരണം 1867 നവംബർ 9ാം തീയതിയോടുകൂടി അവസാനിച്ചു. തൊഗുകാവ യോഷിനോബു (15ാം തോഗുക്കാവ ഷോഗൺ) തന്റെ വിശേഷാധികാരങ്ങളെല്ലാം ചക്രവർത്തിയിൽ നിക്ഷിപ്തമായിരുന്നു എന്നു പറഞ്ഞ് 10 ദിവസങ്ങൾക്കു ശേഷം സ്ഥാനം ഒഴിഞ്ഞു. ഇതിനെ സാമ്രാജ്യത്തപരമായ ഭരണകാലത്തിന്റെ പുനരുദ്ധരിക്കൽ (തായ്സേയ് ഹോകൻ) എന്നു വിശേഷിപ്പിക്കാം. എങ്കിലും യോഷിനോബുവിന് അവഗണിക്കാനാവാത്ത ഒരു സ്വാധീനം ജാപ്പാനീസ് ജനതയുടെ ഇടയിൽ ഉണ്ടായിരുന്നു.

## ഫലം

## അവലംബം
# പിൻ‌യിൻ

**പിൻയിൻ** അല്ലെങ്കിൽ **ഹാ‌ൻയു പിൻയിൻ** സാമാന്യ ചൈനീസ് ഭാഷയുടെ ഔദ്യോഗികമായ റോമനീകരണമാണ്. ചൈനീസ് പ്രധാന പ്രദേശം, മലേഷ്യ, സിംഗപ്പൂർ, തായ്‌വാൻ എന്നിവിടങ്ങളിൽ ഇത്തരത്തിൽ ചൈനീസ് ഭാഷയെ റോമൻ അക്ഷരമാലയുപയോഗിച്ച് എഴുതുന്ന ഔദ്യോഗികവും ലോകവ്യാപകമായി അംഗീകൃതവുമായ രീതിയെ ഈ പേരിൽ അറിയപ്പെടുന്നു. ചൈനീസ് അക്ഷരമാലയുപയോഗിച്ചെഴുതുന്ന ചൈനീസ് ഭാഷയെ ഇങ്ങനെ ഇംഗ്ലീഷ് ഭാഷയ്ക്കുപയോഗിച്ചുവരുന്ന റോമൻ അക്ഷരമാലയുപയോഗിച്ച് എഴുതുന്നു. പുതുതായി ചൈനീസ് പഠിക്കുന്നവർക്കും വിദേശസഞ്ചാരികൾക്കും ഇത് ഉപയോഗപ്രദമാണ്. ഇതിനായി രണ്ടു രീതിയിൽ എഴുതിവരുന്നു. ആവശ്യമായ ഉച്ചാരണശബ്ദ ചിഹ്നങ്ങളോടെ എഴുതുന്നതാണ് ഒരു രീതി. മറ്റേത്, ഉച്ചാരണശബ്ദങ്ങൾ കാണിക്കാതെ എഴുതുന്ന രീതിയാണ്. ചൈനയിലെ പല സ്ഥലനാമങ്ങളും വഴിയരികിലുള്ള സ്ഥലപ്പേർ കാണിക്കുന്ന ബോഡുകളിൽ ഈ രണ്ടു രീതിയിലോ ഏതെങ്കിലും ഒരു രീതിയിലോ പലേടത്തും കാണിച്ചിട്ടുണ്ട്. ഇത് വിനോദ സഞ്ചാരികൾക്കും ചൈനയിലെത്തുന്ന മറ്റു രാജ്യങ്ങളിലെ ജനങ്ങൾക്കും അനായാസം ഈ ബോഡുകൾ വായിച്ചു മനസ്സിലാക്കാൻ ഉപകരിക്കുന്നു. ചൈനീസ് ഭാഷ ഉപയോഗിച്ചുവരുന്ന മലേഷ്യ, സിംഗപ്പൂർ, തായ്‌വാൻ പ്രദേശങ്ങളിലും ഈ രീതി സ്വീകരിച്ചിട്ടുണ്ട്. കംപ്യൂട്ടർ പ്രോഗ്രാമിലും ഈ രീതി പ്രാവർത്തികമാക്കിയിട്ടുണ്ട്.

ഹാ‌ൻയു പിൻയിൻ സമ്പ്രദായം 1950-കളിലാണ് അതിനുമുമ്പത്തെ റോമൻവത്കരണ സമ്പ്രദായത്തെ ആസ്പദമാക്കി ഔദ്യോഗികമായി രൂപപ്പെടുത്തിയത്. അത്, ചൈനീസ് സർക്കാർ 1958-ൽ ആണ് പുറത്തിറക്കിയത്. പല തവണ ഈ സമ്പ്രദായം പരിഷകരിക്കപ്പെട്ടിട്ടുണ്ട്. 1982ൽ സാമാന്യവത്കരണത്തിനായുള്ള അന്താരാഷ്ട്ര സംഘടന ഇതിനെ അന്താരാഷ്ട്ര സാമാന്യരീതിയായി എടുത്തിട്ടുണ്ട്. 2009-ൽ ഈ സമ്പ്രദായത്തെ തായ്‌വാൻ തങ്ങളുടെ സാമാന്യരീതിയായി അംഗീകരിച്ചു. ഇംഗ്ലിഷിനുതകുന്ന രീതിയിൽ ചില മേഖലകളിൽ ഇതിനെ തിരഞ്ഞെടുത്തിട്ടുണ്ട്. എന്നാൽ വിദ്യാഭ്യാസ ആവശ്യങ്ങൾക്കും കമ്പ്യൂട്ടർ മേഖലയിലും ഇത് സാർവത്രികമാക്കിയിട്ടില്ല.

*ഹാൻയു* (ലഘൂകരിച്ച ചൈനീസ്: 汉语; പരമ്പരാഗത ചൈനീസ്: 漢語) എന്ന ചൈനീസ് വാക്കിന്റെ അർത്ഥം ഹാൻ ജനങ്ങളുടെ സംസാരഭാഷയെന്നും *പിൻയിൻ* (拼音) എന്നതിനർത്ഥം ഉച്ചരിച്ച വാക്കുകൾ എന്നുമാണ്.

## അവലംബം
# രൂപിമം

ഭാഷയിലെ അർത്ഥമുള്ള ശബ്ദങ്ങളിൽ ഏറ്റവും ചെറുതാണ് രൂപിമം. ഭാഷാശാസ്ത്ര പഠനത്തിലെ രൂപവിജ്ഞാനീയത്തിലാണ് രൂപിമം ചർച്ചചെയ്യപ്പെടുന്നത്. ഭാഷയുടെ അടിസ്ഥാന ശബ്ദങ്ങളായ സ്വനം, സ്വനിമം, ഉപസ്വനം എന്നതുപോലെ ഭാഷയിലെ അർത്ഥമുള്ള ശബ്ദങ്ങളെ രൂപം, രൂപിമം, ഉപരൂപം എന്നിങ്ങനെ തിരിക്കാം.

## രൂപിമം (morpheme)

ഭാഷയിലെ അർത്ഥയുക്തമായ ഏറ്റവും ചെറിയ മൂലകമാണ് രൂപം എന്ന് ഡോ.കെ.എം.പ്രഭാകരവാര്യർ സ്വനങ്ങളും സ്വനിമങ്ങളും തമ്മിലുള്ള ബന്ധം പോലെയാണ് രൂപങ്ങളും രൂപിമങ്ങളും തമ്മിലുള്ളത്.മിടുക്കന്മാർ എന്ന പ്രയോഗത്തിൽ മിടുക്ക്- അൻ- മാർ, എന്നിങ്ങനെ രൂപിമങ്ങൾ ചേർന്നിരിക്കുന്നു. അർത്ഥയുക്തമായ പദങ്ങൾ പോലെ പ്രത്യയങ്ങളും രൂപിമങ്ങളാണ്.ഒരർത്ഥം ഉത്പാദിപ്പിക്കുന്ന സ്വനങ്ങളും രൂപിമങ്ങളായി വരാം.
ഒരേഅർത്ഥമുള്ള ഒന്നിലധികം രൂപങ്ങളുണ്ടെങ്കിൽ അവയാണ് ഉപരൂപം.ന്റെ, ഉടെ എന്നിവ സംബന്ധികാർത്ഥത്തിൽ ഉപയോഗിക്കുന്ന രൂപങ്ങളാണ്. ഒരേ അർത്ഥത്തിൽ ഉപയോഗിക്കുന്നതിനാൽ ഇവയ്ക്ക് ഉപരൂപ പദവിനൽകാം. മലയാളത്തിലെ ഭുതകാലപ്രത്യയങ്ങളാണ് തു, ഇ എന്നിവ, അതിനാൽ അവ ഒരു രൂപിമത്തിന്റെ ഉപരൂപങ്ങളാണ്.

രൂപിമങ്ങളെ സ്വതന്ത്രം ആശ്രിതം എന്നിങ്ങനെ തിരിക്കാം.ഒരു വാക്യത്തിൽ സ്വതന്ത്രമായി ഉപയോഗിക്കാവുന്ന രൂപിമങ്ങൾ സ്വതന്ത്രരൂപിമങ്ങൾ. തല, മല, കല, തടി, വീട്, ആന തുടങ്ങി നാമങ്ങൾ വാക്യത്തിൽ സ്വതന്ത്രമായി ഉപയോഗിക്കാം. അതിനാൽ ഇവ സ്വതന്ത്ര രൂപിമങ്ങളാണ്. എന്നാൽ വിഭക്തി(എ, ക്ക്, ആൽ, ന്റെ,ഓട്, ഇൽ) ലിംഗം(അൻ, അൾ) വചനം(കൾ,അർ,മാർ) കാലം(തു,ഉം,ഇ)പ്രകാരം(അട്ടെ,അണം,ആം) ഇവയെ സൂചിപ്പിക്കുന്ന രൂപിമങ്ങൾ നാമത്തോടൊ ക്രിയയോടോ ചേർന്നു മാത്രമേ വരുകയുള്ളു.അതിനാൽ ഇവ ആശ്രിതരൂപിമങ്ങൾ.

## അവലംബം
# കാൽക്

**ഇംഗ്ലീഷ് വിലാസം**

മറ്റു ഭാഷകളിൽ നിന്ന് പദാനുപദ തർജ്ജിമ (literal translation) വഴി വാക്കുകളെ കടമെടുക്കുന്ന പ്രക്രിയയെയാണ് ഭാഷാശാസ്ത്രത്തിൽ (liguistics) **കാൽക്** (calque) (pron.: /ˈkælk/) എന്ന് പറയുന്നത്. ഒരു ഭാഷയിൽ നിന്ന് മറ്റൊരു ഭാഷയിലോട്ട് വാക്ക് വാക്കായി തർജ്ജമ ചെയ്യുന്നത് വഴി കടം വാങ്ങുന്ന ഭാഷയിൽ പുതിയൊരു പ്രയോഗം ഉണ്ടാക്കുന്നതിനെയാണ് കാൽക് എന്ന് പറയുക. calque എന്ന വാക്ക് തന്നെ ഫ്രഞ്ച് ഭാഷയിൽ നിന്നും കടമെടുത്ത ഒരു വാക്കാണ്. ഫ്രഞ്ച് ഭാഷയിലെ calquer" ("to trace", "to copy") എന്ന വാക്കിൽ നിന്നാണ് ഇംഗ്ലീഷിൽ കാൽക് (calque) എന്ന വാക്ക് ഉണ്ടായത്. ഇതും ലോൺ വേർഡ് (loan word) എന്ന കോൺസപ്റ്റും തമ്മിൽ പ്രകടമായ് വ്യത്യാസമുണ്ട്. വാക്ക് കടമെടുക്കുമ്പോൾ ആ വാക്കിനെ അതേപടി പകർത്തുകയാണ് ഉദാഹരണത്തിന് ഇംഗ്ലീഷിൽ നിന്നു വന്ന ബസ്, കാർ, ലോറി എന്നീ വാക്കുകൾ ലോൺ വോർഡ്സാണ് (loan words). കാൽക് മറ്റൊരു രീതിയിലുള്ള കടമെടുക്കലാണ്. ഉദാഹരണത്തിന് മലയാളത്തിലെ "മധുവിധു" ഇംഗ്ലീഷിലെ "Honeymoon" എന്ന വാക്കിൽ നിന്ന് വന്ന കാൽക് ആകാനാണ് സാധ്യത. മറ്റൊരുദാഹരണം ആഡ്യത്വം എന്ന് അർത്ഥം വരുന്ന Blue blood എന്ന ഇംഗ്ലീഷ് വാക്ക് സ്പാനിഷ് ഭാഷയിലെ "Sangre azul" എന്ന വാക്കിൽ നിന്ന് വന്ന ഒരു കാൽകാണ്. ചിലപ്പോൾ കാൽകുകൾ ഒരു ഭാഷയിൽ നിന്ന് മറ്റൊരു ഭാഷയിലേയ്ക്കും ആ ഭാഷയിൽ നിന്ന് മറ്റൊരു ഭാഷയിലേയ്ക്കും കാൽക് ആയി മാറാവുന്നതാണ്. ഉദാഹരണത്തിന് മലയാളത്തിൽ ആഡ്യത്വത്തിന് "നീല രക്തം" എന്ന പ്രയോഗം വരുകയാണെങ്കിൽ അത് "Sangre azul" എന്ന വാക്കിൽ നിന്നാവാൻ വഴിയില്ല "Blue blood" എന്ന ഇംഗ്ലീഷ് വാക്കിൽ നിന്നാകാനെ വഴിയുള്ളു. കാൽകിന്റെ പകരലിന് സാംസ്കാരികവും, ഭൂമിശാസ്ത്രപരമായുമുള്ള സാമീപ്യവും (cultural and geographical affinity) ഒരു ഘടകമാണ്. ചിലപ്പോൾ കാൽകുകൾ എന്ന് തോന്നുന്ന വാക്കുകൾ ഓരോ ഭാഷയിലും സ്വതന്ത്രമായി ഉത്ഭവിച്ചതാകാം. ഉദാഹരണത്തിന് "കാവൽ മാടം" എന്ന വാക്ക് ഇംഗ്ലീഷിലെ guard house എന്ന വാക്കിൽ നിന്ന് വന്ന കാൽകാണെന്നതിന് മതിയായ തെളിവുകളില്ല.

### അന്യ ഭാഷകളിൽ നിന്ന് മലയാളത്തിലേക്ക് വന്ന ചില കാൽകുകൾ

* ജല പീരങ്കി -- (eng) water cannon
* കണ്ണീർ വാതകം -- (eng) tear gas
* യുവ തുർക്കി -- (eng) young turk
* ഒരേ തൂവൽ പക്ഷികൾ - (eng) birds of a feather
* താക്കോൽ സ്ഥാനം - (eng) Key post, Key position
* പൊതു മേഖല - (eng) Public sector
* സ്വകാര്യ മേഖല - (eng) Private sector

## അവലംബം
# വിക്ഷണറി

**ഇംഗ്ലീഷ് വിലാസം**

Wiktionary|  |
| Screenshot of wiktionary.org home page |
| യു.ആർ.എൽ. |  |
| മുദ്രാവാക്യം | The Free Dictionary |
| വാണിജ്യപരം? | No |
| സൈറ്റുതരം | Online dictionary |
| രജിസ്ട്രേഷൻ | Optional |
| ലഭ്യമായ ഭാഷകൾ | Multi-lingual (over 150) |
| ഉടമസ്ഥത | Wikimedia Foundation |
| നിർമ്മിച്ചത് | Jimmy Wales and the Wikimedia community |
| തുടങ്ങിയ തീയതി | December 12, 2002 |
| അലക്സ റാങ്ക് | 1104 |
| നിജസ്ഥിതി | active |

സ്വതന്ത്ര ഉള്ളടക്കമുള്ള ഒരു നിഘണ്ടു നിർമ്മിക്കുന്നതിനുള്ള ഒരു വെബ് അധിഷ്ഠിത ബഹുഭാഷാ പദ്ധതിയാണ് **വിക്ഷണറി**. 150-ലധികം ഭാഷകളിൽ ഇത് ലഭ്യമാണ്. സാധാരണ നിഘണ്ടുക്കളിൽ നിന്ന് വ്യത്യസ്തമായി വോളണ്ടിയർമാരുടെ ഒരു സമൂഹമാണ് വിക്ഷണറിക്ക് പിന്നിൽ പ്രവർത്തിക്കുന്നത്. വിക്കി സോഫ്റ്റ്‌വെയർ ഉപയോഗിക്കുന്ന ഇതിലെ ലേഖനങ്ങൾ വെബ്സൈറ്റിലേക്ക് പ്രവേശിക്കുവാൻ സൗകര്യമുള്ള മിക്കവാറും എല്ലാവർക്കും തിരുത്താവുന്നതാണ്.

വിക്കിപീഡിയയുടെ സഹോദര സം‌രഭമായ വിക്ഷണറിയും വിക്കിമീഡിയ ഫൗണ്ടേഷനാണ് നടത്തുന്നത്.

വിക്ഷറിയുടെ മലയാളം പതിപ്പ് വിക്കിനിഘണ്ടു എന്ന പേരിൽ പ്രവർത്തിക്കുന്നു.

## കൂടുതൽ അറിവിന്

* വിക്ഷണറിയുടെ പ്രധാനതാൾ
	+ മലയാളം വിക്ഷണറി
* വിക്ഷണറിയുടെ ബഹുഭാഷാ സ്ഥിതിവിവരക്കണക്കുകൾ
* നിലവിലുള്ള എല്ലാ വിക്ഷണറികളുടെയും പട്ടിക
* മീറ്റയിൽ വിക്ഷണറിയുമായി ബന്ധപ്പെട്ട താളുകൾ.
# കൺഫ്യൂഷനിസം

**ഇംഗ്ലീഷ് വിലാസം**

|  |
| --- |
|  |
| കൺഫ്യൂഷനിസം |
| Chinese name |
| Chinese | 儒家 |
| Literal meaning | "*ru* school of thought" |
|

| Transcriptions |
| --- |
| Standard Mandarin |
| Hanyu Pinyin | Rújiā |
| Gwoyeu Romatzyh | Rujia |
| Wade–Giles | Ju2-chia1 |
| IPA | [ɻǔ.tɕjá] |
| Wu |
| Romanization | Sy ka |
| Yue: Cantonese |
| Yale Romanization | Yùh-gāa |
| IPA | [jy̏ː.káː] |
| Jyutping | Jyu4-gaa1 |
| Southern Min |
| Tâi-lô | Jû-ka, Lû-ka |
| Middle Chinese |
| Middle Chinese | Nyu-kæ |
| Old Chinese |
| Baxter–Sagart (2014) | * no kˤra
 |

 |
| Vietnamese name |
| Vietnamese alphabet | *Nho giáo* |
| Chữ Hán | 儒教 |
| Korean name |
| Hangul | 유교 |
| Hanja | 儒教 |
| Revised Romanization | *Yu-gyo* |
| Japanese name |
| Kanji | 儒教 |
| Kana | じゅきょう |
|

| Transcriptions |
| --- |
| Romanization | Jukyō |

 |
|  |

Temple of Confucius of Jiangyin, Wuxi, Jiangsu. This is a *wénmiào* (文庙), that is to say a temple where Confucius is worshipped as *Wéndì* (文帝), "God of Culture".
Gates of the *wénmiào* of Datong, Shanxi
**കൺഫ്യൂഷനിസം** ഒരു പുരാതന ചൈനീസ് ധർമശാസ്ത്ര-തത്വചിന്താ സമ്പ്രദായമാണ്. ചൈനീസ് തത്ത്വചിന്തകനായ കൺഫ്യൂഷസിന്റെ ചിന്തകളിൽനിന്നാണ് ഇത് രൂപീകൃതമായത്. ധാർമികതക്കും നല്ല പ്രവർത്തികൾക്കുമാണ് ഇതിൽ പ്രാധാന്യം നൽകുന്നത്. ധാർമിക, സാമൂഹിക, രാഷ്ട്രീയ, തത്ത്വചിന്താപര, മതപര ചിന്തകളുടെ ഒരു സങ്കീർണ സമ്പ്രദായമാണ് കൺഫ്യൂഷ്യനിസം. കിഴക്കൻ ഏഷ്യയുടെ സംസ്കാരത്തിലും ചരിത്രത്തിലും ഇത് വൻ സ്വാധീനം ചെലുത്തിയിരുന്നു. കൺഫ്യൂഷ്യൻ മൂല്യങ്ങൾക്ക് കിഴക്കൻ ഏഷ്യൻ രാജ്യങ്ങളിലെ സർക്കാരുകൾ നൽകുന്ന പ്രോത്സാഹനത്തെ അടിസ്ഥാനമാക്കി പലരും ഇതിനെ ആ രാജ്യങ്ങളിലെ ഔദ്യോഗിക മതമായി കണക്കാക്കുന്നു.ടാങ് രാജവംശത്തിൻറെ കാലത്താണ് (618–907) കൺഫ്യൂഷൻ തത്ത്വങ്ങൾക്ക് പുനർജ്ജനിയുണ്ടായത്.
# വിവർത്തനം

**ഇംഗ്ലീഷ് വിലാസം**

Wiktionary
 വിവർത്തനം എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക

ഒരു ഭാഷയിലുള്ള വാക്കോ വാക്യങ്ങളോ മറ്റൊരു ഭാഷയിലേക്ക് ആവിഷ്‌കരിക്കുന്നതിനെ വിവർത്തനം എന്നു പറയുന്നു. ഇങ്ങനെ നടത്തുന്ന മൊഴിമാറ്റത്തെ **പരിഭാഷപ്പെടുത്തൽ**, **തർജ്ജമ** , **ഭാഷാന്തരം** എന്നെല്ലാം വിളിക്കാറുണ്ട്. മൊഴിമാറ്റം എന്ന സംജ്ഞ ഇതിന്റെ സൂക്ഷ്മസ്വഭാവം വെളിപ്പെടുത്തുന്നു. പരിഭാഷകൾ തുല്യമായ പദാനുപദ പരിഭാഷയായോ, ഒരു വാക്യത്തിന്റെ ആശയം ഉൾകൊള്ളുന്ന പദവിന്യാസങ്ങളായോ ചെയ്യാറുണ്ട്. ഭാഷാമാറ്റം ഒഴികെ മറ്റൊരു മാറ്റവും കൂടാതെയുള്ള പുനരവതരണത്തെയാണ് വിവർത്തനം കൊണ്ടു വിവക്ഷിക്കുന്നത്. ഈ പ്രക്രിയയിലൂടെ രണ്ടാമതൊരു ഭാഷയിൽ അവതരിപ്പിക്കുന്ന പാഠത്തെക്കുറിക്കാനും ഈ സംജ്ഞകളെല്ലാം ഉപയോഗിച്ചുവരുന്നു.
ആധുനികഭാഷാശാസ്ത്രകാരന്മാർ പല വിവർത്തനസിദ്ധാന്തങ്ങളും പ്രായോഗികമാർഗങ്ങളും നിർദ്ദേശിച്ചിട്ടുണ്ട്. ഈ സിദ്ധാന്തങ്ങളിൽ രചനയുടെ ആദ്യത്തെ മാധ്യമത്തെ സ്രോതഭാഷ (മൂലഭാഷ) എന്നും രണ്ടാമത്തേതിനെ ലക്ഷ്യഭാഷ എന്നും വിശേഷിപ്പിക്കുന്നു. മൂലവും വിവർത്തനവും തമ്മിലുള്ള ബന്ധത്തെ സംബന്ധിച്ച് രൂപപരമായ പൊരുത്തം, ക്രിയാത്മകമായ പൊരുത്തം തുടങ്ങിയ സങ്കല്പങ്ങൾ ആവിഷ്കരിച്ചിട്ടുണ്ട്. വിവർത്തനം പ്രത്യേക പഠനശാഖയായി വികസിച്ചിട്ടുണ്ട്.

വിവർത്തനത്തിനു തെരഞ്ഞെടുക്കുന്ന കൃതിയെ മൂല കൃതി എന്നും വിവർത്തനത്തിലൂടെ ലഭിക്കുന്ന കൃതിയെ ലക്ഷ്യ കൃതി എന്ന് പറയാറുണ്ട്. ഇട൬ഹി തന്നെയാണ് ആ ഭാഷകളുടെ സംസ്കാരത്തെയും മനസ്സിലാക്കാൻ സാധിക്കുന്നത് മൂല സംസ്കാരം എന്നും ലെക്ഷ്യ സംസ്കാരം എന്നും അറിയപ്പെടുന്നു. വിക്ടർ ഹ്യുഗോ യുടെ പാവങ്ങൾ ഇതരത്തിൽ വിവർത്തനം ചെയ്യപ്പെട്ടവയാണ്.
മറ്റെല്ലാ കൃതികൾക്കും എന്ന പോലെ വിവർത്തനത്തിനും അതിന്റേതായ ചില ഉപകരണങ്ങൾ ഉണ്ട്. ഉദയഭാഷാനിഘണ്ടുക്കൾ, ശൈലീ നിഘണ്ടുകൾ, ശബ്ദാവലികൾ, വിവർത്തനവിഷയം പ്രതിപാദിക്കുന്ന ലക്ഷ്യഭാഷാ ഗ്രന്ഥങ്ങൾ മുതലായവ ഈ ഉപകരണങ്ങളിൽ പ്രധാനപ്പെട്ടവയാണ്

## പരിഭാഷകന്റെ യോഗ്യതകൾ

1.വിഷയഗ്രാഹ്യത, 2. മൂലഭാഷയിലും ലക്ഷ്യ ഭാഷയിലുമുള്ള അവഗാഹം, 3. വിവർത്തന വിഷയത്തിലുള്ള താൽപര്യം, 4. മൂലകൃതിയോട് സത്യസന്തത പുലർത്തണം, 5. വിവർത്തനത്തിന് അനുയോജ്യമായ ശൈലി തിരഞ്ഞെടുക്കണം

മൂലഗ്രന്ഥകാരനേക്കാൾ പ്രയാസമേറിയതാണ് ഒരു വിവർത്തകന്റെ ജോലി കാരണം മൂലകൃതി വായിച്ച് മനസ്സിലാക്കുന്നതിനോടൊപ്പം രണ്ടു ഭാഷകളിലേയും ജനങ്ങളുടെ ജീവിതരീതിയും സംസ്കാരവും അറിഞ്ഞിരിക്കേണ്ടത് ഒരു വിവർത്തകനെ സംബന്ധിച്ച് പ്രധാനമാണ്. കവിത, കഥ, നാടകം, നോവൽ തുടങ്ങിയ സർഗ്ഗാത്മകകൃതികൾ വിവർത്തനം ചെയ്യുമ്പോൾ പ്രാദേശിക പദങ്ങൾ, ഗദ്യശൈലികൾ എന്നിവ വിവർത്തനത്തിൽ പ്രശ്നങ്ങൾ സൃഷ്ട്ടിച്ചേക്കാം.

## കവിതാവിവർത്തനം

വിവർത്തനത്തിന് പെട്ടെന്നു വഴങ്ങി കൊടുക്കാത്ത സാഹിത്യരൂപമാണ് കവിത.
"വിവർത്തനത്തിൽ നഷ്ട്ടപെടുന്നതെന്തോ അതാണ് കവിത" എന്ന റോബർട്ട് ഫോസ്റ്റിന്റെ അഭിപ്രായം കവിതാവിവർത്തനത്തിന്റെ സങ്കീർണതയെ ചൂണ്ടികാട്ടുന്നു.കവിതയുടെ യഥാർത്ഥ വിവർത്തനം ഒരുതരം പരകായപ്രവേശനമാണ്. മൂല കവിയുടെ ദർശനത്തോട് വിവർത്തകന് പൊരുത്തം ഉണ്ടാകണം.

## വിവർത്തന ദിനം

സെപ്റ്റംബർ 30 ന് അന്തർദ്ദേശീയ വിവർത്തന ദിനമായി വർഷം തോറും ആചരിക്കുന്നു. വിവർത്തകരുടെ മദ്ധ്യസ്ഥനായി കണക്കാക്കുന്ന ബൈബിൾ പരിഭാഷകനായ വിശുദ്ധ ജെറോമിന്റെ തിരുനാളാണ് ഈ ദിനം. 1953 ൽ തുടങ്ങിയതു മുതൽ ഈ ആഘോഷങ്ങൾ ഇന്റർനാഷണൽ ഫെഡറേഷൻ ഓഫ് ട്രാൻസ്ലേറ്റേഴ്സ് മുൻകൈയെടുക്കുന്നു.
# നാമം

**ഇംഗ്ലീഷ് വിലാസം**
പ്രദർശിപ്പിക്കുക

വ്യാകരണത്തിൽ ദ്രവ്യത്തിന്റെയോ ക്രിയയുടെയോ ഗുണത്തിന്റെയോ പേരായ ശബ്ദത്തെ **നാമം** എന്ന് പറയുന്നു.

നാമങ്ങൾ നാലുവിധമാണുള്ളത്

1. ദ്രവ്യനാമം
2. ഗുണനാമം
3. ക്രിയാനാമം
4. സർ‌വ്വനാമം

## ദ്രവ്യനാമം

ദ്രവ്യങ്ങളുടെ (വസ്തുക്കളുടെ ) പേരായ ശബ്ദത്തിന് ദ്രവ്യനാമം എന്നു പറയുന്നു.
ഉദാ. മല, കൃഷ്ണൻ, രാജു.

### ദ്രവ്യനാമത്തിന്റെ പിരിവുകൾ

* **സംജ്ഞാനാമം**.

ഒരു പ്രത്യേക വ്യക്തിയേയോ ഒരു പ്രത്യേക വസ്തുവിന്റെയോ നാമമാണ് ഇത്. ഉദാ. രാമൻ, കൃഷ്ണൻ, രാധ, രാജു, ഭാരതപ്പുഴ, ആനമുടി, പമ്പ.

* **സാമാന്യനാമം**.

ഒരേയിനത്തിൽപ്പെട്ട വസ്തുക്കൾക്കോ വ്യക്തികൾക്കോ പൊതുവായിപ്പറയുന്ന പേരാണ്‌ സാമാന്യ നാമം.
ഉദാ. പുഴ, നദി, മൃഗം, മനുഷ്യൻ.

* **മേയനാമം**.

ഒരു വ്യക്തിയായോ ജാതിയായോ സമൂഹമായോ തരം തിരിക്കാനാവാത്തതാണ് മേയനാമം.
ഉദാ. വെയിൽ, മഴ, ഇരുട്ട്.

* **സമൂഹനാമം**.

ഒരു കൂട്ടത്തെക്കുറിക്കുന്ന നാമമാണ് സമൂഹനാമം എന്ന് പറയുന്നത്.
ഉദാ. പറ്റം, ഗണം തുടങ്ങിയവ.

## ഗുണനാമം

നിറത്തേയോ തരത്തേയോ സ്വഭാവത്തേയോ കുറിക്കുന്ന നാമമാണ് **ഗുണനാമം** എന്ന് പറയുന്നത്.
ഉദാ. വെളുപ്പ്, കറുപ്പ്, മിടുക്കൻ, സുന്ദരി തുടങ്ങിയവ.

## ക്രിയാനാമം

ഒരു ക്രിയയിൽ നിന്നും ഉണ്ടാകുന്ന നാമമാണ് ക്രിയാനാമം. അഥവാ ക്രിയയുടെ പേരിനെയാണ്‌ ക്രിയാനാമം എന്ന് പറയുന്നത്.

ഉദാ. ഓട്ടം, ചാട്ടം, ചിരി, കരച്ചിൽ, നടത്തം തുടങ്ങിയവ

## സർവ്വനാമം

സർവ്വ നാമത്തിനു പലവിഭാഗങ്ങൾ ഉണ്ട്.അവ താഴെക്കൊടുക്കുന്നു.

* ഉത്തമപുരുഷസർവ്വനാമം (First Person)

പറയുന്ന ആളിനു പകരം നിൽക്കുന്ന ശബ്ദത്തെ ഉത്തമപുരുഷസർവ്വനാമം എന്നു പറയുന്നു.

ഉദാ:ഞാൻ, നമ്മൾ, തൻ, എൻ,

* മദ്ധ്യമപുരുഷസർവ്വനാമം (Second Person)

കേൾക്കുന്ന ആളിനു പകരം നിൽക്കുന്ന ശബ്ദം

ഉദാ: നീ , നിങ്ങൾ, താൻ.

* പ്രഥമപുരുഷസർവ്വനാമം (Third Person)

ആരെപ്പറ്റിപ്പറയുന്നുവോ അവർക്കു പകരം നിൽക്കുന്നു.ഉത്തമ , മദ്ധ്യമപുരുഷസർവ്വനാമങ്ങളൊഴികെ മറ്റെല്ലാം ഇതിൽ‌പ്പെടുന്നു.

ഉദാ: അവൻ, അവൾ, അവർ.

## അവലംബം

ശ്രീ എം കെ വാസുദേവൻ എഴുതിയ ഹൈസ്കൂൾ മലയാളം വ്യാകരണവും രചനയും എന്ന പുസ്തകം

റോയൽ ബുക്സ്ല് ,കോട്ടയം
# നാമവിശേഷണം

**ഇംഗ്ലീഷ് വിലാസം**
പ്രദർശിപ്പിക്കുക

വ്യാകരണപ്രകാരം നാമത്തെ വിശേഷിപ്പിക്കുന്ന പ്രയോഗമാണ്‌ **നാമവിശേഷണം**. നാമത്തിന്റെ ഏതെങ്കിലും പ്രത്യേകതക്ക് പ്രാധാന്യം നൽകി പറയുന്നതാണ് നാമവിശേഷണം എന്ന് വിശദമായി പറയാം.

ഉദാ.

* വെളുത്ത പട്ടി, ഇതിൽ പട്ടിയുടെ വെളുപ്പിന് പ്രാധാന്യം നൽകിയിരിക്കുന്നു.
* ചുവന്ന പൂവ് - ഇവിടെ ചുവപ്പിന് പ്രാധാന്യം.
* കറുത്ത കാർ - ഇവിടെ കറുപ്പ് എന്ന നിറത്തിന് പ്രാധാന്യം.
# ക്രിയ (വ്യാകരണം)

**ഇംഗ്ലീഷ് വിലാസം**

പ്രവൃത്തി, സംഭവം, സ്ഥിതി മുതലായവ സൂചിപ്പിക്കുന്ന വാക്കാണ്‌ **ക്രിയ**. ക്രിയ ചെയ്യുന്നത് കർത്താവ്.

ക്രിയകൾ ര‍ണ്ടു വിധം

* സകർമ്മക ക്രിയ - കർമ്മമുള്ളത്
* അകർമ്മക ക്രിയ - കർമ്മമില്ലാത്തത്.

ചില പ്രധാന ക്രിയകൾ : കേവല ക്രിയ, പ്രയോജക ക്രിയ.

```
എല്ലാ വാക്യത്തിലും ക്രിയ കാണും പക്ഷേ കർത്താവ് കർമ്മം വേണമെന്നില്ല.
```
# ഒനോമറ്റോപ്പിയ

ശബ്ദശാസ്ത്രപ്രകാരം വാക്കുകളെ സ്വരസൂചകമായി അനുകരിക്കുന്നതിനെയാണ് ഒനോമറ്റോപ്പിയ എന്നറിയപ്പെടുന്നത്. ശബ്ദത്തെ അനുകരിക്കുന്നത് എന്നാണ് ഇംഗ്ലീഷിൽ ഈ പദത്തിനുള്ള അർത്ഥം. മൃഗങ്ങളുടെ ശബ്ദം, ക്ലോക്കിന്റെ ശബ്ദം എന്നിവ അനുകരിച്ചുപറയുന്നത് ഇതിനുദാഹരണമാണ്. വിവരിച്ചുപറയുന്ന വസ്തുതയെ അല്ലെങ്കിൽ വസ്തുവിനെ അനുകരിച്ച് ഒരു ശബ്‌ദപ്രഭാവം സൃഷ്ടിക്കുന്നതുവഴി വിവരണം കൂടുതൽ പ്രകടവും രസകരവുമാക്കുന്നതാണ് ഒനോമറ്റോപ്പിയ.

ശബ്ദപ്രഭാവം സൃഷ്ടിക്കുന്നതിനായി വാക്കുകളോ അക്ഷരശ്രേണികളോ ഉപയോഗിക്കുന്നുണ്ട്. മ്യാവൂ, ബൗ ബൗ, ഗ്‍ർർ പോലുള്ള മൃഗങ്ങളുടെ ശബ്ദങ്ങൾ ഒനോമറ്റോപ്പിയ പ്രയോഗത്തിന് ഉദാഹരണമാണ്. സാഹിത്യത്തിൽ ഈ രീതി ഉപയോഗിക്കുന്നതുവഴി, ഒരു വാക്കിന്റെ തനത് അർത്ഥത്തിനപ്പുറം ആലങ്കാരികരൂപമായി വാക്ക് മാറുന്നു. ചിലപ്പോൾ, സ്വാഭാവിക ശബ്ദങ്ങളെ അടിസ്ഥാനമാക്കി എഴുത്തുകാർ പുതിയ വാക്കുകൾ നിർമ്മിക്കുന്നതും ഒനോമറ്റോപ്പിയയുടെ ഭാഗമാണ്.

## പുറത്തേയ്ക്കുള്ള കണ്ണികൾ

1. ഒനോമറ്റോപ്പിയ- 50 ഇംഗ്ലീഷ് ഉദാഹരണങ്ങൾ

## അവലംബം